Այժմ Գագիկ Սիմոնյանի ցանկությունը մեկն է եւ հստակ. ցանկալի է, որ ԱԱԾ-ում նորից վերհանեն փակված գործը, սկսվի թարմ քննություն, բացահայտվի գումարների իրական չափերը, ապացուցվի իր անմեղությունը։ Խնդրի պատասխանատուների ի հայտ գալուց հետո արդեն ինքը կրկին կարողանա ֆուտբոլային գործունեություն ծավալել. «Ունեցածս արտոնագիրս կասեցված է։ ՀՖՖ-ում եմ եղել։ Խնդրել եմ, որ թույլ տան աշխատել, սակայն մերժել են: Թող արդար դատավարություն ընթանա, եթե մեղավորությունս ապացուցվի, համաձայն եմ եւ պատրաստ՝ 5 տարի բանտ կնստեմ»: